**Μάθημα 17o**

 **Διδασκαλία του δίψηφου ΟΙ**

|  |
| --- |
| **Επίπεδο:** Α’ Τάξη**Ενότητα 6η :** Αριθμοί **Διάρκεια:** 2 ώρες |
| **Στόχοι μαθήματος:**Τα παιδιά στο τέλος του μαθήματος να είναι σε θέση να: * να μετρούν μέχρι το 20.
* να γράφουν τους αριθμούς μέχρι το 20.
* να διαβάζουν λέξεις που περιέχουν οι.
* να γράφουν λέξεις που περιέχουν το οι.
* να απαντούν προφορικά στις ερωτήσεις «Πόσοι είναι;»
* να μετατρέπουν αρσενικά σε -ος στον πληθυντικό
* να απαντούν προφορικά σε ερωτήσεις κατανόησης του κειμένου χρησιμοποιώντας το λεξιλόγιο του μαθήματος.

**Λεξιλόγιο:**Αριθμοί 1- 20, ο δάσκαλος- οι δασκάλοι, ο γιατρός-οι γιατροί, ο πιλότος-οι πιλότοι, ο νοσοκόμος- οι νοσοκόμοι.**Προϋπάρχουσα γνώση (προφορικός λόγος):**  η/ο δασκάλα/ος, Αριθμοί 1-10 «Τι αριθμός είναι;»  |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Εισαγωγή (Διάρκεια: 5 λεπτά): -– Επαναφορά προηγούμενης γνώσης**Ο/Η εκπαιδευτικός τοποθετει στον πίνακα ανακατεμένες τις εικόνες με τους αριθμούς (1-10) και καλεί τα παιδιά να τον/την βοηθήσουν να τις βάλει σε σειρά ονομάζοντας τους αριθμούς στα ελληνικά.  | * Εικόνες με τους αριθμούς
 |
| **Αφόρμηση – Προσανατολισμός – Επαναφορά προηγούμενης γνώσης** **(10 λεπτά):** Στη συνέχεια η/ο εκπαιδευτικός ρωτάει αν κάποιος/α από την τάξη μπορεί να μετρήσει μέχρι το 20. Αν κάποιο παιδί γνωρίζει πως να μετράει τότε η/ο εκπαιδευτικός τον/την καλεί στην ολομέλεια. και ταυτόχρονα η/ο εκπαιδευτικός τοποθετεί την αντίστοιχη καρτέλα στον πίνακα. (Αν κανένας μαθητής δεν μπορεί να μετρήσει πέρα από το 10, η/ο εκπαιδευτικός μετράει.)Έπειτα βάζει το βίντεο «Οι αριθμοί από το 1 μέχρι το 20» και καλεί τα παιδιά να επαναλάβουν με διαφορετική ένταση. |  * Κάρτες με αριθμούς από 1-20
* [Oί αριθμοί στα ελληνικά (1-20) - YouTube](https://www.youtube.com/watch?v=kx6bqUhJ_Bs)
 |
| **Δραστηριότητα 1 (10 λεπτά)**Η/Ο εκπαιδευτικός δείχνει μια μια τις καρτέλες με τους αριθμούς αρχικά σε σειρά και μετά ανακατεμένες και ζητά από τα παιδια (μπορούν να διαβάσουν τον αριθμό που γράφει η καρτέλα αν δεν γνωρίζουν) να αναφέρουν ποιος αριθμός είναι. Στη συνέχεια παίζουν το παιχνίδι εξαφάνισης: Τα παιδιά κλείνουν τα μάτια και η/ο εκπαιδευτικός αφαιρεί έναν αριθμό κάθε φορά. Τα παιδιά σε ομάδες τον 2 θα πρέπει να εντοπίσουν την καρτέλα του αριθμού που λείπει και να τη σηκώσουν ψηλά. | * Παρουσίαση Powerpoint

 ή* Κάρτες με αριθμούς από 1-20
* Μικρές καρτέλες αριθμών.
 |
| **Δραστηριότητα 2 (10 λεπτά)**Η/Ο εκπαιδευτικός προβάλει το βίντεο (βλ. μέσα υλικά) όπου οι μαθητές καλούνται να μετρήσουν διάφορα αντικέιμενα μέχρι το 20. Εναλλακτικά χρησιμοποιεί τις καρτέλες αντικειμένων.  | * Καρτέλες αντικειμένων
* Βιντεο [20 Λέπτα με Βίντεο Εκμάθησης των Αριθμών 1 - 20 | Μαθαίνω να μετραω Yiouupi Tv - YouTube](https://www.youtube.com/watch?v=h6sJoLpFU74)
 |
| **Δραστηριότητα 3 (25 λεπτά)**Τοποθετείται στον πίνακα ή προβάλλεται η εικόνα του μαθήματος. Ο/η εκπαιδευτικός κάνει ερωτήσεις όπως:1)Ποιους βλέπετε στην εικόνα; 2)Πόσα παιδιά βλέπετε στην εικόνα;4)Τι φοράνε;5) Τι νομίζετε ότι συζητάνε;Αφού αναφέρουν τις υποθέσεις τους η/ο εκπαιδευτικός διαβάζει το κείμενο.Κυρία Ηρώ: Καλημέρα.Παιδιά:Καλημέρα!Κυρία Ηρώ: Bλέπω φορέσατε όλοι τις στόλες σας σήμερα!Μαρία: Ναι, είναι αποκριές!Κυρία Ηρώ: Σωστά! Βλέπω πολλούς υπερήρωες, μερικούς πιλότους, γιατρούς και νοσοκόμους.  Ας μετρησουμε πόσοι είναι οι υπερήρωες;Άννα: Οι υπερήρωες είναι επτά.Δασκάλα: Πόσοι είναι οι πιλότοι;Αννα: Οι πιλότοι είναι πέντε.Κυρία Ηρώ: Πόσοι είναι οι γιατροί και οι νοσοκόμοι;Φανή: Οι γιατροί είναι έξι  και οι νοσοκόμοι είναι δύο.Δασκάλα: Πολύ σωστά!  Η/ο εκπαιδευτικός μεταφράζει το κείμενο με τη βοήθεια της εικόνας και έπειτα κάνει ερωτήσεις κατανόησης. Στη συνέχεια γράφει στον πίνακα το ‘οι’ και αναφέρει ότι αυτά τα δύο γράμματα όταν είναι παρεούλα φωνάζουν ‘i’. Μετά ζητά από τα παιδιά να εντοπίσουν το ‘οι’ στο κείμενο και να διαβάσουν τις λέξεις που το περιέχουν. Τα παιδιά καλούνται να συζητήσουν με το διπλανό τους πότε βάζουμε ‘οι’ στην αρχή και στο τέλος μιας λέξης παρατηρώντας με βάση το το κέιμενο. Μέσα από συζήτηση ο/η εκπαιδευτικός βοηθάει τα παιδιά να καταλήξουν στο συμπέρασμα ότι χρησιμοποιούμε το ‘οι’ όταν έχουμε περισσότερα από ένα. | * εικόνα του μαθήματος
* κείμενο στον πίνακα
 |
| **Δραστηριότητα 4 (10 λεπτά)**Η/ο εκπαιδευτικός τοποθετεί στον πίνακα τις καρτέλες με τα επαγγέλματα (ο πιλότος, ο γιατρός, ο νοσοκόμος, ο δάσκαλος) και καλεί τα παιδιά να κάνουν ανάλογες κινήσεις κάθε φορά. Έπειτα τοποθετεί τις καρτέλες πληθηντικού και ρωτάει «Πόσοι είναι;».Αφού μετρήσουν π.χ. τους πιλότους ρωταει: “ Όταν είναι περισσότεροι από ένας τι θα πούμε ο πιλότος ή οι πιλότοι;”Ο/η εκπαιδευτικός καλεί τα ένα παιδί κάθε φορά να δείξει τη σωστή απάντηση. | * Πίνακας
* Καρτέλες επαγγελμάτων
* Καρτέλες πληθυντικού
 |
| **Δραστηριότητα 5**  **(20 λεπτά)** Τα παιδιά καλούνται να κάνουν τις ασκήσεις στο φύλλο εργασίας και να συμπληρώσουν το τετράδιο οριστικού άρθρου με τις λέξεις ο δάσκαλος-οι δάσκαλοι, ο γιατρός-οι γιατροί, ο νοσοκόμος-οι νοσοκόμοι, ο πιλότος-οι πιλότοι (δημιουργείται μια νέα στήλη για τον πληθυντικό αρσενικών). | -Φύλλο εργασίας-Τετράδιο δραστηριοτήτων |
| **Δραστηριότητα 6 (10 λεπτά)**Έπειτα η/ο εκπαιδευτικός αναφέρει στα παιδιά πως θα παίξουν ένα παιχνίδι. Θα λέει έναν αριθμό στα ελληνικά και τα παιδιά θα πρέπει να γράψουν στο πινακάκι τους ή στα post its, που τους μοιράζει, την απάντηση λεκτικά ή με αριθμό (π.χ. είκοσι, έντεκα). | -πινακάκια, post-its |
| **Κλείσιμο (10 λεπτά)**Δίνονται στα παιδιά εικόνες με μασκαρεμένα παιδιά με τις αντίστοιχες λεζάντες: οι πιλότοι, οι νοσοκόμοι, οι γιατροί. Τα παιδιά καλούνται να κυκλώσουν το ‘οι’ και να ζωγραφίσουν την εικόνα. | -Εικόνες με επαγγέλματα |